19 साल की मिरांडा बार्बर ने ये दावा जेल में एक अख़बार को दिए इंटरव्यू में किया है. मिरांडा और एलिट बार्बर पर अभी ट्रॉय लफ़ेरारा नाम के एक व्यक्ति की हत्या का आरोप है.मिरांडा और एलिट की मुलाकात ट्रॉय से इंटरनेट पर हुई थी. ट्रॉय की हत्या की बात कबूल करने के अलावा मिरांडा ने ये भी कहा है कि उन्होंने अमरीका में छह साल तक हत्याएं की.उन्होंने दावा किया कि उन्होंने ऐसा एक 'कल्ट' यानी ख़ास संप्रदाय में शामिल होने की वजह से किया. इसकी शुरुआत अलास्का में तब हुई थी जब वो सिर्फ़ 13 साल की थीं. इसके बाद वो नॉर्थ कैरोलाइना आ गईं.पुलिस का कहना है कि वो मिरांडा के दावों की जांच कर रही है और उसने दूसरे राज्यों की पुलिस और एफ़बीआई को भी इस बारे में जानकारी दे दी है.मिरांडा और 22 साल के एलिट ने नॉर्थ कैरोलाइना में शादी की थी और इसके बाद वे पेन्सिलवेन्या आ गए थे. मिरांडा और एलिट ने क्रेग्सलिस्ट नाम की एक वेबसाइट में विज्ञापन दिया था. इसके बाद उनकी मुलाकात लफ़ेरारा से हुई.अभियोजन पक्ष मिरांडा और एलिट के लिए मौत की सज़ा की मांग कर रहा है. वहीं मिरांडा और एलिट के वकीलों ने उनके लिए मनोवैज्ञानिक मूल्यांकन की मांग की है.पुलिस का दावा है कि एलिट ने उन्हें बताया है कि उन्होंने हत्या इसलिए की क्योंकि वो मिलकर किसी की हत्या करना चाहते थे.22 अन्य हत्याओं की ज़िम्मेदारी लेते हुए मिरांडा ने 



डेली आइटम अख़बार को बताया, "मुझे लगता है कि इस सब को बाहर निकालने की ज़रूरत है. मुझे इसकी परवाह नहीं कि लोग मेरा यकीन करेंगे या नहीं. मैं ये सब बताना चाहती हूं."उन्होंने कहा कि उन्हें कोई दुख नहीं है और उन्होंने सिर्फ़ "बुरे लोगों" को मारा, हालांकि उन्होंने अलास्का, टेक्सास, नॉर्थ कैरोलाइना और कैलिफ़ोर्निया में जो हत्याएं करने का दावा किया है उनका ज़्यादा ब्यौरा नहीं दिया.(बीबीसी हिन्दी के एंड्रॉएड ऐप के लिए 



यहां क्लिक करें. आप हमें 



फ़ेसबुक और 



ट्विटर पर फ़ॉलो भी कर सकते हैं.)